הסמליל הקודם של החברה
**CA טכנולוגיות** (באנגלית: CA Technologies), שנודע בעבר בשם **Computer Associates International**, הוא תאגיד רב לאומי אמריקאי שבסיסו בסן חוזה, קליפורניה, העוסק בפיתוח ושיווק תוכנות לעסקים, עם סל מוצרים המתמקד בפיתוח תוכנה זריז, DevOps ותוכנות לאבטחת מחשבים המשתרעות על פני מגוון רחב של סביבות מחישוב, כולל מחשב מרכזי, מחשוב מבוזר, מחשוב ענן וסלולר. החברה משווקת כ-200 מוצרי תוכנה. כמה מהידועים ביותר הם ACF2 (אבטחה), TopSecret (אבטחה), Datacom (מסד נתונים), Easytrieve (מחולל דוחות), IDMS (בסיס נתונים), InterTest (ניפוי תוכנה), Panvalet (ניהול גרסאות) ו-TLMS (ספריית ניהול).

נכון לשנת 2018, CA Technologies החזיקה משרדים ביותר מ-40 מדינות והעסיקה כ-11,300 עובדים, כולל מרכז פיתוח בישראל. מאז 5 בנובמבר 2018, CA היא חברת בת של ברודקום, שהיא חברת התוכנה החמישית בגודלה בעולם מבחינת מחזור המכירות, לאחר שרכשה גם את החטיבה העסקית של חברת התוכנה סימנטק, באוגוסט 2019 (למרות שעיקר ההכנסות של קבוצת ברודקום הוא מחומרה ושבבים).

היסטוריה
--------

### השנים הראשונות

החברה הוקמה על ידי צ'ארלס ואנג וראסל ארצט בשנת 1976. לאחר שהשיגו זכויות הפצה בלעדיות בצפון אמריקה עבור CA-Sort, תוכנת למיון ומיזוג נתונים. ואנג וארצט הקימו שותפות עם סם גודנר ומקס סבצ'יק מחברת Computer Associates השווייצרית שפיתחה את התוכנה, וקראו לה Computer Associates International, ויצאו לשוק עם CA-Sort, יחד עם המוצרים המקוריים שלהם.

בשנת 1987 מניית CA החלה להיסחר בבורסה לניירות ערך בניו יורק בסמל "CA", לאחר תקופה שהמניה נסחרה בנאסד"ק (1981–1987) בסמל "CASI". עם תום העשור, CA הפכה לחברת התוכנה הראשונה, אחרי מיקרוסופט, שהיו לה מכירות של יותר ממיליארד דולר בשנה, לאחר שרכשה כ-10 חברות תוכנה במהלך שנות ה-80. עד 1991 היו לה כבר מכירות של כ-1.4 מיליארד דולר בשנה.

### גידול והתרחבות

בתחילת שנות ה-90 נאלצה CA להתמודד עם ביקורת על ביצועיה העסקיים וכן לירידה חדה במחיר המניה שלה, שירד ביותר מ-50% במהלך 1990. השינויים בתקופה זו כללו התרחבות לשווקים בינלאומיים (יפן, קנדה, אפריקה, אמריקה הלטינית), שיפור באופן שבו החברה גבתה מלקוחותיה עבור תחזוקת תוכנה, ושיפור התאימות עם מוצרים של ספקים אחרים מלבד IBM, כגון היולט פקארד, אפל ו-DEC. בתקופה זו היא המשיכה להיות חברת התוכנה השנייה בגודלה בעולם, אחרי מיקרוסופט.

בשנת 1995 רכשה CA את חברת Legent תמורת 1.78 מיליארד דולר, הרכישה הגדולה ביותר אי פעם בתעשיית התוכנה באותה תקופה, ו-Cheyenne Software עבור 1.2 מיליארד דולר בשנת 1996. CA ביצעה שוב את הרכישה הגדולה ביותר בתעשיית התוכנה עד אז, כשרכשה את חברת "פלטינום" (Platinum Technology International) ב-1999, תמורת 3.5 מיליארד דולר. "פלטינום" הייתה ספקית של תוכנות לניהול מערכות מידע מרובות פלטפורמות, ובעצמה רכשה בשנים 1994–1998 למעלה מ-60 חברות תוכנה וטכנולוגיה.

עד שנת 2000 רכשה CA כ-200 חברות, היא העסיקה 18,000 עובדים ומחזור המכירות שלה בשנה זו היה 6 מיליארד דולר. בשלב זה, מחלקת המשפטים של ארצות הברית הגבילה את המשך הרכישות של החברה, עקב חשש לשמימוש בכוח מונופוליסטי. התפוצצת בועת הדוט-קום בתחילת 2001 והתחרות הגוברת בשוק התוכנה פגעו בעסקי החברה. החברות SAP ואורקל עקפו אותה בהיקף המכירות והיא הייתה החברה הרביעית בגודלה בשוק התוכנה העולמי.

### שערוריית ההונאה החשבונאית

החברה מימנה מחדש כמויות גדולות של חובות, והתפתח קרב בין הדירקטוריון לבעלי המניות. עלו גם שאלות בנוגע לתגמול בכירים, שיטות החשבונאות ומסחר פנים על ידי המנכ"ל והיו"ר סנג'אי קומאר. במאי 1998 הונפקו מענקי מניות להנהלה הבכירה בשווי 1.1 מיליארד דולר. אך ניסיון הדחה של ההנהלה בידי קבוצת משקיעים, נכשל באוגוסט 2001.

בשנת 2000 סנג'אי קומאר החליף את צ'ארלס ואנג כמנכ"ל. בשנת 2002 קומאר הפך גם ליו"ר מועצת המנהלים.

בשנת 2002 חקירה של הוועדה לניירות ערך ולבורסות חשפה אי סדרים חשבונאיים בספרי החברה. תחילה הכחיש המנכ"ל סנג'אי קומאר שיש בעיה. אחר כך ניסה להעביר את האשמה לסמנכ"ל הכספים; לויד סילברסטין, וסגן נשיא בכיר לכספים; דייוויד ריוורד, וביקש באוקטובר 2003 שיגישו את התפטרותם. באפריל 2004 הודח קומאר מתפקידו, ובספטמבר 2004 הואשם בהונאה.

בנובמבר 2006 נידון קומאר ל-12 שנות מאסר וקנס של 8 מיליון דולר על תפקידו בהונאה חשבונאית מסיבית בחברה. מנהל המכירות הבינלאומיות נשלח לכלא לשבע שנים. השניים רשמו מכירות בספרי החברה לפני שבוצעו או נסגרו בפועל, כדי לשפר את תוצאות החברה.

### לאחר שינוי ההנהלה

במסגרת החקירה חתמה החברה על הסדר עם התביעה, שבמסגרתו קיבלה על עצמה תשלום פיצויים של 225 מיליון דולר לבעלי המניות ויישום מספר צעדי רפורמה ושינוי בנוהלי החברה. בנובמבר 2004 מונה מנכ"ל חדש לחברה, ג'ון סוויינסון, בכיר לשעבר בחברת IBM. החברה סבלה ממספר שנים של ירידה במכירות וקיצצה כשליש ממספר העובדים שלה תוך מספר שנים.

בעשור השני של המאה ה-21 חזרה החברה לרכוש חברות תוכנה אחרות, והמשיכה להחזיק בעמדה של אחת מחברות התוכנה הגדולות בעולם.

ב-11 ביולי 2018 ברודקום הודיעה שתרכוש את החברה תמורת 18.9 מיליארד דולר במזומן. הרכישה הושלמה ב-5 בנובמבר 2018. לאחר הרכישה, ברודקום פיטרה חלק גדול מעובדי CA במטה החברה בעמק הסיליקון, בטקסס ובמנהטן.

פעילות בישראל
-------------

לפני שפתחה סניף בישראל בשנת 1988, שווקו מוצרי החברה בישראל על ידי חברת "טכם".

פעילות החברה בישראל גדלה באופן משמעותי בשנת 1999, לאחר ש-CA רכשה את חברת "ממקו" (Memco Software), חברת תוכנה ישראלית שהוקמה בשנת 1990 על ידי שני יוצאי יחידת ממר"ם ישראל מזין (אנ') ואלי משיח. החברה פיתה פתרונות לאבטחת מחשבים, ב-1996 ביצעה הנפקה ראשונה לציבור בנאסד"ק, וגייסה 50 מיליון דולר. במאי 1998 רכשה "ממקו", תמורת 27.5 מיליון דולר, את חברת "אבירנט", חברת הזנק הישראלית שפיתחה מוצר לאבטחת רשתות ארגוניות. באוגוסט 1998 הודיעה "ממקו" על מיזוג עם חברת התוכנה האמריקאית "פלטינום", בעסקה של החלפת מניות, שהוערכה ב-550 מיליון דולר. אך ביום שהעסקה נסגרה, במרץ 1999, הודיעה CA על רכישת "פלטינום", תמורת 3.5 מיליארד דולר במזומן. העסקה הושלמה סופית באוגוסט 1999.

במקביל לרכישת "ממקו" ו"פלטינום". רכשה CA בישראל גם את חברת "סקיוריטי 7" ביוני 1999 תמורת 19 מיליון דולר, ואת חברת "איריס אנטי וירוס", תמורת 4 מיליון דולר, ביולי 1999. שתי החברות עסקו בפיתוח פתרונות לאבטחת מידע והיו קשורות קודם עם CA בהסכם OEM.

בעקבות הרכישות הפכו "ממקו" ומרכז הפיתוח שלה בקריית עתידים לשלוחה הגדולה ביותר של החברה מחוץ לגבולות ארצות הברית באותה עת, עם 300 עובדים. והסניף הישראלי הפך למרכז הפיתוח העיקרי של CA בתחום אבטחת המידע. זמן קצר אחר כך השיקה מערכת אבטחת המידע, ה-eTrust, שפותחה על בסיס הטכנולוגיות של "ממקו", "איריס" ו"סקיוריטי-7".

בתחילת 2004 רכשה CA את חברת ההזנק הישראלית "ביזנס ליירס", כאשר רכשה את חברת האם האמריקאית שלה "נטגריטי". אך בסוף אותה שנה ביצעה החברה קיצוצים בפעילות החברה בישראל, בעקבות המשבר שפקד אותה.

בספטמבר 2005 חברת CA והמדען הראשי במשרד התעשייה והמסחר חתמו על הסכם לשיתוף פעולה, במסגרתו CA סייע לחברות ישראליות בפיתוח מוצרים בתחומים טכנולוגיים הקשורים בתשתיות מתוצרת החברה.

בסוף 2008 רכשה החברה שתי חברות בישראל, "יוריקיפיי" שנרכשה תמורת 30 מיליון דולר, ואת חברת IDFocus, תמורת סכום שלא פורסם. זמן קצר אחר כך הדיחה החברה את מנכ"ל החברה בישראל ושני בכירים נוספים, לאחר שעברו על נוהלי החברה ושילמו ליועצים חיצוניים לשם חידוש חוזה עם משרד הביטחון, בו התשלום בוצע מכספי הסיוע האמריקאי לישראל. אחד היועצים היה האלוף לשעבר אמנון רשף, המוגדר על פי נוהלי החברה כפקיד ממשלה לשעבר שהעסקתו אסורה.

בינואר 2010 רכשה CA את חברת "אובליקור" (Oblicore), חברת תוכנה ישראלית שהתמחתה בפתרונות ניהול שירותי מערכות תמיכה למשתמשים.

באוגוסט 2012 הקימו CA ואוניברסיטת תל אביב מרכז חדשנות משותף בקמפוס האוניברסיטה, במסגרת התוכנית לקשרים עם האוניברסיטאות של החברה, המשמש לפיתוח ולקידום מחקר בתחומי טכנולוגיות המידע.

במרץ 2013 רכשה CA את חברת ההזנק הישראלית "Nolio" תמורת כ-40 מיליון דולר.

במאי 2015 הודיעה CA כי כ-35 עובדי מחלקת המכירות של בישראל עברו לעבוד במחלקה חדשה שנפתחה ב-NessPRO, חטיבת הפצת התוכנה של חברת נס טכנולוגיות. כחלק ממהלך שנעשה לפני כן במדינות רבות בעולם, במסגרת הליך התייעלות וצמצומים ארוך טווח שעבר על CA, בו שינתה את מודל הפעילות שלה במדינות רבות מחוץ לארצות הברית. ביוני 2015 רכשה CA את חברת IDMLogic הישראלית, תמורת כ-20 מיליון דולר.

בספטמבר 2016 רכשה CA את חברת ההזנק BlazeMeter תמורת 100 מיליון דולר

לאחר רכישת החברה על ידי "ברודקום" בנובמבר 2018, צומצם מספר העובדים במרכז הפיתוח בישראל לכ-150 עובדים.

קישורים חיצוניים
----------------

ויקישיתוף מדיה וקבצים בנושא **CA טכנולוגיות** בוויקישיתוף
* 

* אתר האינטרנט הרשמי של CA טכנולוגיות (באנגלית)
* אתר CA ישראל (**בעברית**)
* רוני ליפשיץ, ‏ראובן בטאט, סגן נשיא CA, הגיע לארץ לדון על עתיד ממקו, באתר גלובס, 26 באפריל 1999
* איי אונליין, CA מתעניינת בחברות ישראליות נוספות; רכשה ארבע השנה, באתר TheMarker‏, 30 בנובמבר 1999
* גלית ימיני, הטכנולוג הראשי של CA: ישראל היא שדה הניסוי העולמי ברשתות אלחוטיות, באתר TheMarker‏, 19 באפריל 2005
* קרן צוריאל-הררי, ‏השופינג של CA בישראל, באתר גלובס, 26 במאי 2005
* שמוליק שלח, ‏"כשהקמנו את CA המטרה היתה לשרוד, לא למכור במיליארדי דולרים", באתר גלובס, 18 במאי 2009 - ריאיון עם מייסד החברה ראסל ארץ'

הערות שוליים
------------

1. ↑  יוסי הטוני, ‏רכישת CA: ברודקום הבינה שהשבבים לא יושיעו – העתיד טמון בתוכנה, באתר "אנשים ומחשבים", 17 ביולי 2018
2. ↑  אתר למנויים בלבד רויטרס, ברודקום רוכשת את החטיבה העסקית של סימנטק ב-10.7 מיליארד דולר, באתר TheMarker‏, 9 באוגוסט 2019
3. ↑  מאת עדי מנדלסון, ‏"צדקתי כשאמרתי שאני לא מצטער על העסקה עם פלטינום", באתר גלובס, 4 באפריל 1999
4. ↑  אליאב אללוף, ‏מסע הקניות של פלטינום, באתר גלובס, 16 באוגוסט 1998
5. ↑  נורית שר, CA משיקה מסע פרסום בינלאומי חדש בהיקף של למעלה מ-100 מיליון דולר, באתר TheMarker‏, 9 בינואר 2001
6. ↑  אביבה משמרי, ‏לווייתן בצרות, באתר גלובס, 28 בספטמבר 2000
7. ↑  רויטרס, קומפיוטר אסושיאייטס, חברת התוכנה הרביעית בגודלה בעולם, מקצצת 900 משרות, באתר TheMarker‏, 11 באוקטובר 2001
8. ↑  דפנה מאור, הנהלת קומפיוטר אסושיאייטס הצליחה לבלום ניסיון הדחה של קבוצת המשקיע וויילי, באתר TheMarker‏, 29 באוגוסט 2001
9. ↑  הארץ, מייסד CA פורש מתפקידו כיו"ר החברה, באתר TheMarker‏, 19 בנובמבר 2002
10. ↑  ניר נתן, לונג-איילנד, ‏"החקירה כנראה תימשך עד שיבינו שאין כאן שום דבר", באתר גלובס, 23 בפברואר 2003
11. ↑  רונה אברמסון, סמנכ"ל הכספים של קומפיוטר אסושיאייטס הודח בשל אי סדרים חשבונאיים, באתר TheMarker‏, 9 באוקטובר 2003
12. ↑  סוכנויות הידיעות, יו"ר ומנכ"ל קומפיוטר אסושיאייטס התפטר מתפקידו על רקע החקירה המתנהלת נגד החברה, באתר TheMarker‏, 21 באפריל 2004
13. ↑  עדי בן ישראל, ‏ארה"ב ממשיכה להחמיר עם רמאי המשקיעים: מנכ"ל CA לשעבר נשלח לכלא, באתר גלובס, 2 בנובמבר 2006
14. ↑  הארץ, 12 שנות מאסר למנכ"ל CA לשעבר, באתר TheMarker‏, 5 בנובמבר 2006
15. ↑  רפאל פוגל, מנהל המכירות הבינלאומיות לשעבר של CA נשלח לכלא לשבע שנים, באתר TheMarker‏, 16 בנובמבר 2006
16. ↑  הארץ, סנג'אי קומאר, מנכ"ל קומפיוטר אסושיאייטס לשעבר, הואשם בהונאה ובשיבוש חקירה, באתר TheMarker‏, 24 בספטמבר 2004
17. ↑  מייקל סנטולי, ‏CA ממשיכה לפי התוכנית, באתר גלובס, 30 באוקטובר 2005
18. ↑  סוכנויות הידיעות, מנכ"ל חדש לקומפיוטר אסושיאייטס - בכיר לשעבר בחברת IBM, באתר TheMarker‏, 22 בנובמבר 2004
19. ↑  עדי בן ישראל, ‏תחזית אפורה ל-CA: תפספס התחזיות השנתיות בשורת ההכנסות והרווחים, באתר גלובס, 2 בנובמבר 2006
20. ↑  יוסי הטוני בן-זקן, ‏CA קונה את Automic ביותר מ-600 מיליון דולר, באתר "אנשים ומחשבים", 3 בדצמבר 2016  
CA רכשה את ITKO תמורת 330 מיליון דולרים במזומן, באתר "אנשים ומחשבים", 5 ביולי 2013
21. ↑  אתר למנויים בלבד בלומברג, ברודקום רוכשת את CA טכנולוג'יס תמורת 19 מיליארד דולר, באתר TheMarker‏, 12 ביולי 2018
22. ↑  עודד שורר טל שחף, קומפיוטר אסושיאטס פתחה בארץ הברה לייצור תוכנות, מעריב, 11 באפריל 1988  
תוכנת CA כל כך קל להצליח, חדשות, 5 באוגוסט 1993
23. ↑  יהושע שטאובר, ‏אסטרטגיית ההישרדות של ממקו, באתר גלובס, 11 באפריל 1999
24. ↑  אמיר אייזנברג, ‏ממקו: רווח שיא של 3.7 מ' ד' ברבעון הרביעי של 97', באתר גלובס, 19 בפברואר 1998  
ממקו קפצה ב-%9 לשיא חדש, באתר גלובס, 23 במרץ 1998
25. ↑  עמי גינזבורג, ‏ממקו יצאה לסיבוב קניות - רכשה שתי חברות תמורת 55 מ' ד' במזומן ובמניות, באתר גלובס, 10 במאי 1998
26. ↑  אלה יעקבי, ‏אבירנט: פרידה שמחה מהתואר "סטרט-אפ", באתר גלובס, 13 במאי 1998
27. ↑  עדי מנדלסון, ‏הערכות: הנפילות לא יביאו לביטול עיסקת ממקו-פלטינום, באתר גלובס, 13 באוקטובר 1998
28. ↑  אלה יעקובי, ‏סופית: שווי עיסקת ממקו 570-550 מיליון דולר, באתר גלובס, 17 באוגוסט 1999
29. ↑  CA רכשה את סקיוריטי-7 הישראלית ב-19 מיליון דולר, באתר גלובס, 4 ביולי 1999  
אפי לנדאו, ‏סקיוריטי-7 סיימה גיוס 2.5 מיליון ד', באתר גלובס, 26 בינואר 1998
30. ↑  CA רכשה את חברת איריס אנטי וירוס ב-4 מיליון דולר, באתר גלובס, 5 ביולי 1999  
צפריר בשן, ‏איריס הישראלית פיתחה אנטי וירוס לחלונות CE, באתר גלובס, 5 בנובמבר 1998
31. ↑  אביבה משמרי, ‏באתי, קניתי, בלעתי, באתר גלובס, 28 בספטמבר 2000
32. ↑  ממקו תהפוך למרכז פיתוח יישומי האבטחה של CA, באתר גלובס, 16 ביוני 1999
33. ↑  אלה יעקבי, ‏CA הכריזה על מוצר המשלב טכנולוגיות של ממקו, סקיוריטי-7 ואיריס, באתר גלובס, 19 באוגוסט 1999
34. ↑  עודד חרמוני, ביזנס לאיירס נרכשה על ידי נטגריטי האמריקאית תמורת 44 מיליון דולר במזומן ובמניות, באתר TheMarker‏, 31 בדצמבר 2003  
עינב בן יהודה, כשנה לאחר שביזנס ליירס נרכשה על ידי CA - כשליש מעובדיה פוטרו, באתר TheMarker‏, 27 בנובמבר 2005
35. ↑  גלית ימיני, מייסדי CA לעובדי החברה בישראל: "לא יהיו פיטורים נוספים", באתר TheMarker‏, 31 באוקטובר 2004
36. ↑  חברת CA והמדען הראשי במשרד התמ"ת חתמו על הסכם שיתוף פעולה במו"פ תעשייתי, באתר TheMarker‏, 15 בספטמבר 2005
37. ↑  גיא גרימלנד, חברת הסטארט-אפ הישראלית יוריקיפיי נרכשה ב-30 מיליון דולר, באתר הארץ, 13 בנובמבר 2008  
שמוליק שלח, ‏אקזיט ישראלי בלב המשבר: CA קונה את יוריקיפיי בכ-40-30 מיליון דולר, באתר גלובס, 13 בנובמבר 2008
38. ↑  גיא גרימלנד, הרכישה האחרונה של IDFocus - CA האמריקאית-ישראלית, באתר TheMarker‏, 23 באוקטובר 2008
39. ↑  שמוליק שלח, ‏חשד לאי סדרים בסניף הישראלי של ענקית התוכנה CA: המנכ"ל אריה אופנר וחברי ההנהלה הורחקו מפעילות, באתר גלובס, 10 בדצמבר 2008
40. ↑  אור הירשאוגה, היום: דיון בעתירת בכירי CA ישראל בביה"ד לעבודה, באתר TheMarker‏, 15 בדצמבר 2008
41. ↑  יהודה קונפורטס, ‏CA רכשה את אובליקור הישראלית, המתמחה בפתרונות SLM; היקף העסקה: עשרות מיליוני דולרים, באתר "אנשים ומחשבים", 13 בינואר 2010
42. ↑  יהודה אלידע, ‏חברת CA Expo: תל-אביב מצטרפת למרכזי המחקר של CA, באתר גלובס, 23 באוגוסט 2012
43. ↑  אתר למנויים בלבד אור הירשאוגה, CA צפויה לרכוש את הסטארט אפ הישראלי Nolio תמורת כ-40 מ' ד', באתר TheMarker‏, 24 במרץ 2013
44. ↑  יוסי הטוני, ‏דרמה בענף: CA ישראל תעבור לפעול תחת NessPRO, באתר "אנשים ומחשבים", 26 במאי 2015
45. ↑  רועי גולדנברג, ‏CA רוכשת את IDMLogic הישראלית בכ-20 מיליון דולר, באתר גלובס, 8 ביוני 2015  
אתר למנויים בלבד ענבל אורפז, עוד אקזיט: CA רוכשת את IDMLogic הישראלית ב-25-15 מיליון דולר, באתר TheMarker‏, 8 ביוני 2015
46. ↑  יניב אביטל, ‏אקזיט: CA רוכשת את BlazeMeter הישראלית, באתר Geektime‏, 21 בספטמבר 2016
47. ↑  אתר למנויים בלבד שגיא כהן, לאחר הרכישה על ידי ברודקום: פיטורים ב-CA ישראל, באתר TheMarker‏, 8 בנובמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 99039276
* GND: 5134694-1
* ISNI: 0000 0001 2160 061X
* LCCN: n89115746
* NKC: stk2007407025
* VIAF: 132174518
* WorldCat: lccn-n89115746

 |